Ortodoksiyang Oriental

Ang Ortodoksiyang Oriental ang pananampalataya ng mga Simbahang Silangang Kristiyanismo na kumikilala lamang sa tatlong mga konsehong ekumenikal: ang Unang Konseho ng Nicaea, ang Unang Konseho ng Constantinople, at ang Unang Konseho ng Efeso. Kanilang itinakwil ang mga depinisyong dogmatiko ng Konseho ng Chalcedon noong 451 CE. Kaya ang mga Simbahang Ortodoksong Oriental ay tinatawag na Mga Simbahang Lumang Oriental o mga Simbahang Hindi-Chalcedonian na kilala sa Kanlurang Kristiyanismo at karamihan ng Silangang Ortodoksiya bilang mga Simbahang Monopisito bagaman ang mga mismong Oriental Ortodokso ay tumatakwil sa deskripsiyong ito bilang hindi tumpak na nagtatakwil ng mga katuruan ng parehong sina Nestorio at Eutyches.  Ang mga simbahang ito ay may buong komunyon sa bawat isa ngunit hindi sa mga Simbahang Silangang Ortodokso.
Pakikipaghiwalay
Ang pakikipaghiwalay ng Ortodoksiyang Oriental sa iba pang mga Kristiyano ay nangyari noong ika-5 siglo CE. Ito ay nagresulta sa pagtanggi ni Papa Dioscoro na Patriarka ng Alehandriya at iba pang 13 obispong Ehipsiyo na tanggapin ang mga dogmang Kristolohikal na pinagtibay ng Konseho ng Chalcedon na si Hesus ay may dalawang kalikasan: isang Diyos at isang Tao. Kanila lamang tatanggapin ang "ng o mula sa dalawang kalikasan" ngunit hindi ang "nasa dalawang kalikasan".

Komunyong Ortodoksiyang Oriental
Ang Komunyong Oriental na Ortodokso ay isang pangkat ng mga simbahan sa loob ng Ortodoksiyang Oriental na may buong komunyon sa bawat isa. Ang komunyong ito ay binubuo ng sumusunod: 
 Ang Ethiopian Orthodox Tewahedo Church
 Ang Armenian Apostolic Church
 Ang Mother See of Holy Etchmiadzin
 Ang Holy See of Cilicia
 Ang Armenian Patriarchate of Constantinople
 Ang Armenian Patriarchate of Jerusalem
 Ang Syriac Orthodox Church 
 Ang Jacobite Syrian Christian Church
 Ang Malankara Orthodox Syrian Church
Ang Brahmavar (Goan) Orthodox Church
Ang Coptic Orthodox Church of Alexandria
 Ang British Orthodox Church
Ang French Coptic Orthodox Church
 Ang Eritrean Orthodox Tewahedo Church
Distribusyon ng mga kasapi ng Ortodoksiyang Oriental sa buong mundo
Ang Ortodoksiyang Oriental ang nananaig na relihiyon sa Armenia (94%), sa etnikong Armenian na Nagorno-Karabakh Republic (95%), at sa Ethiopia (43%, na ang kabuuang populasyon nito ay 62%), lalo na sa dalawang rehiyon ng  Ethiopia: Amhara (82%) at Tigray (96%) gayundin din sa mga chartered city ngAddis Ababa (75%).  Ito rin ang isa sa dalawang nananaig na relihiyon sa Eritrea (50%). 

Ito ay isang relihiyong minoridad sa Ehipto (9%),  Sudan (3–5% ng 15% ng kabuuang populasyong Kristiyano), Syria (2–3% sa 10% ng kabuuang populasyong Kristiyano), Lebanon (10% sa 40% ng kabuuang Kristiyano sa Lebanon) at Kerala, India (7% sa 20% ng buong populasyong Kristiyano sa Kerala). 

Tingnan din
Kristiyanismong Chalcedoniano
Mga sanggunian

Kategorya:Silangang Kristiyanismo
Kategorya:Ortodoksiyang Oriental
Kategorya:Hindi-Chalcedonianismo